**Dr Šaban Nurić** UDC:(00) 01 (015)

Internacionalni univerzitet,

Brčko distrikt, BiH

e-mail: nuricsaban@gmail.com

**SVJEDOČENJE O JEDNOM VELIKOM ŽIVOTU I VELIKOJ KARIJERI**

Ovo što ću reći nije samo uvodna riječ u naučni skup sa međunarodnim učešćem: “Akademik prof. dr Velimir Sotirović, blistav um i izuzetan čovjek, 85 godina života i 65 godina naučnog i prosvjetiteljskog rada”, koji je održan na Internacionalnom univerzitetu u Brčkom 29. 04. 2021. godine, ovo je ujedno zbir mojih emocija i stvarnosti ali i “slika” ličnog odnosa prema liku, životu i naučnom, istraživačkom, pedagoškom i prosvjetiteljskom radu acc prof. dr Velimira Sotirovića, koga pored rektor, profesor, kolega, s ponosom nazivam i prijatelj. Ima nešto što čini čvrstu vezu i razumijevanje u tom odnosu koji traje zadnjih deset godina moga života. Jednostavno rečeno, puno njegovih životnih tegoba, ali i uzleta se uklapaju u slične pa čak iste u mom životu. Uzleti, padovi, pa uspjesi, nastavna i naučna aktivnost, hvalenje i osporavanje, jednostavno se sve dešavalo u okviru latinske izreke “Per aspera ad astra”, ili ti “Kroz trnje do zvijezda”, a bogami ponekad i nazad u trnje.

Njegovo otvaranje Univerziteta u Brčkom je praktično drugi radni vijek i novi početak, nije to želja za zaradom, to znam pouzdano, to je žrtva za ideale da i ova sredina ima dostupno visoko obrazovanje tu kod kuće, a ne kao njegova koja ga je umalo bosonogo, a seljače, slala u daleki svijet na škole sa kartom u jednom pravcu. Uspio je i sada ima karte za sve svjetske naučne, stručne i prosvjetiteljske destinacije putujući pod oreolom uspješna čovjeka, naučnika i vizionara.

Dakle svo bogatstvo duha, znanje i iskustvo je u poznim godinama života uložio u Univerzitet, u ideju koja je ostvarenje davnog dječačkog sna, u razvoj obrazovanja i prosvjetiteljsko misionarstvo. U sve to je uložio i dalje ulaže energiju i znanje odlučnošću i upornošću Zmaja od Bosne Gradaščevića, Vase Pelagića i fra. Jukića, znamenitih ličnosti ovih pitomih krajeva Posavine i Semberije. Iako dolaskom na ove terene možda to nije planirao, ali je svojim kvalitetom čovjeka hodajuće institucije obezbjedio kroz instituciju sebi i instituciji, vječnost koja neminovno ostaje kao biljeg i onda kada i čovjek i institucija nestanu. Čovjeka nadžive njegova djela, a instituciju rezultati njezinog rada i postojanja, a to je konkretno više od 3.500 diplomanata koji svi rade. (broj nezaposlenih se može svesti na statističku grešku).

7

Konačno, ko je po rodoslovnim i suhoparnim, administrativnim podacima acc prof. dr Velimir Sotirović? Rođen je 27. septembra 1936. godine u selu Klenike, Opština Bujanovac, na jugu Republike Srbije. Osnovnu školu je završio 1950. godine u Karavukovu kao kolonista poslije Drugog svjetskog rata. Petogodišnju Učiteljsku školu je (u Somboru i Vranju) završio 1955. godine sa odličnim uspjehom.1

Prof. dr Velimir Sotirović je nakon završetka Učiteljske škole stručni ispit za učitelja položio u Novom Sadu 1955. godine. Uz učiteljski rad u Karavukovu, opština Odžaci, uspješno je studirao historiju na Višoj pedagoškoj školi u Novom Sadu. Međutim, ljubav prema matematici ga je prevela na studije matematike i fizike, takođe na Višoj pedagoškoj školi u Novom Sadu. Iste je završio kao prvi i najbolji u generaciji 1960. godine, a 1967. godine na Filizofskom fakultetu u Novom Sadu, stekao je zvanje profesora matematike.

U međuvremenu je izuzetno uspješno obavljao poslove direktora u Osnovnoj školi “Bora Stankovć” u Karavukovu. Takođe je radio i na kulturnom, obrazovnom i infrastrukturnom uzdizanju Karavukova i Odžaka. Kao uspješan i zapažen direktor škole i aktivista u regionu, pozvan je na rad na mjesto savjetnika u Pokrajinski Prosvjetno-pedagoški zavod Vojvodine u Novom Sadu.2

Godine 1984. na Pedagoško-tehničkom fakultetu u Zrenjaninu odbranio je doktorsku disertaciju pod nazivom “Ostvarivanje informativnih sadržaja u nastavi matematike u osnovnom i zajedničkom srednjem vaspitanju i obrazovanju”, i stekao zvanje doktora pedagoško-tehničkih nauka.

Na univerzitetu “Lomonosov” u Moskvi, bio je na specijalizaciji 1967/68. godine i u tom periodu gostovao je “Sunčanom gradu”, u zaleđu Moskve, gdje su se školovali i radili najumniji ljudi tadašnjeg SSSR-a. Takođe je gostovao na Tehničkom univerzitetu u Minhenu (Njemačka) jednu školsku godinu. Godine 1985. izabran je za docenta, a 1990. za vanrednog, a poslije za redovnog profesora na Univerzitetu u Novom Sadu. Za dekana Tehničkog fakulteta u Zrenjaninu izabran je 1991. godine.

Dvije godine je bio prorektor Univerziteta u Novom Sadu kao i vršilac dužnosti rektora Novosadskog univerziteta. Poslije toga izabran je u Vladu AP Vojvodina za ministra nauke. Poslije petooktobarskih promjena 2001. godine, izabran je ponovo za dekana Tehničkog fakulteta “Mihajlo Pupin” u Zrenjaninu. Vršeći tu funkciju u dužem periodu, uspio je da od provincijske visokoškolske ustanove napravi stručni, obrazovni i naučni brend prepoznatljiv u

1 Website, Internacionalni univerzitet Novi Pazar (uvid 22. 10. 2020.)

2 *Biografski leksikon, ko je ko u Bosni i Hercegovini*, drugo izmijenjeno i dopunjeno izdanje u dva toma,

Izdavačko-štamparska kuća Planjax komerc, Tešanj, 2018.

8

regionu i šire. Prof. dr Velimir Sotirović je 2007. godine imenovan za prorektora i predsjednika Savjeta Internacionalnog univerziteta u Novom Pazaru. Od 2011. godine do danas, osnivač je i aktuelni rektor Internacionalnog univerziteta u Brčkom, Brčko distrikt Bosne i Hercegovine.

Za rad je dobio Oktobarsku nagradu opštine Odžaci i grada Zrenjanina. Povodom stogodišnjice od objavljivanja prve matematičke knjige na srpskom jeziku, dobio je Povelju od Društva matematičara Vojvodine kao najproduktivniji autor iz oblasti matematike i informatike u istoriji Srbije.

U sferi matematike, informatike i metodološko-naučno-teorijskoj oblasti, do sada je sam ili sa saradnicima objavio više od 600 knjiga, istraživanja, naučnih i stručnih radova, monografija i udžbenika za sve nivoe obrazovanja; od predškolskog obrazovanja do doktorskih studija.3

U pripremi ovog naučnog skupa pokušali smo bar djelimično osvijetliti aspekte života i rada prof. Sotirovića. Takođe smo uspjeli identifikovati većinu bibliografskih jedinica u kojima je autor ili jedan od autora prof. dr Velimir Sotirović. Bibliografske jedinice su identifikovane na pismu, jeziku, pravopisu i narječju na kojem su publikovane i predstavljene u izvornim katalozima, što je publikovano na ovom skupu.

Takođe je vrlo bitno napomenuti da je prof. Sotirović izveo kao mentor više stotina diplomaca, magistara, specijalista i doktora nauka od kojih je većina danas prepoznatljiva u privrednom i javnom sektoru, na univerzitetima i u naučnom i stručnom, stvaralačkom diskursu. Želim da rektoru Sotiroviću Bog da još puno zdravlja i života i da još dugo nosi prosvjetiteljsku luču koja je draga ovom svijetu, a i Bogu, jer svjetlost luče sigurno osvjetljava ono što ljudski rod dobro radi i što ljudskom rodu treba. Kao posebna garancija rečenog neka bude izlaganje prof. dr Miodraga R. Đorđevića iz Beograda, školskog druga prof. Sotirovića,

koji je stvarni doprinos rasvjetljenju života i djela acc prof. dr Velimira Sotirovića.

3 Ibido.

9